Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A
zo zasadnutia Obecného zastupiteľstva v Dobrej Vode,
ktoré sa konalo dňa 10. 11. 2015 o 18.00 hod.
	v zasadacej miestnosti Obecného úradu


Počet poslancov obecného zastupiteľstva: 7

Prítomní

René Blanárik - starosta obce
Eva Ažaltovičová, Ján Kollár, Ivana Ladvenicová, Lívia Michaličková, Gabriela Puškášová, Blanka Štefaničková - poslanci OZ Dobrá Voda
Veronika Opáleková – hlavný kontrolór obce

Neprítomní
Andrea Lukačovičová – ospravedlnená

Program zasadnutia

1. Otvorenie zasadnutia
2. Schválenie programu zasadnutia, určenie zapisovateľa  a overovateľov  zápisnice, voľba návrhovej komisie
3. Kontrola plnenia uznesení z predchádzajúceho  zasadnutia  OZ  Dobrá Voda 
4. Prenájom časti strojárskej haly – parcelné číslo 1391/7
5. Prenájom Reštaurácie
6. Uznesenia OZ
7. Rôzne
8. Záver. 

1. Otvorenie zasadnutia 

Zasadnutie Obecného zastupiteľstva (ďalej len OZ) Dobrá Voda otvoril a viedol René Blanárik 
– starosta obce. 

2. Schválenie programu zasadnutia, určenie zapisovateľa a overovateľov zápisnice 

Starosta obce René Blanárik skonštatoval, že na zasadnutí OZ sú prítomní 6 poslanci a OZ je uznášania schopné. Oboznámil poslancov s programom zasadnutia. Poslanci OZ nemali k predloženému programu pripomienky.

René Blanárik určil za zapisovateľku zápisnice Janu Dankovú a za overovateľov zápisnice Ivanu Ladvenicovú, Evu Ažaltovičovú
Za predsedu návrhovej komisie starosta navrhol Líviu Michaličkovú, členovia komisie  Ján Kollár, Gabriela Puškášová
Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 
Uznesenie č. 47/2015

Obecné zastupiteľstvo v Dobrej Vode

1. schvaľuje program zasadnutia obecného zastupiteľstva zo dňa 10.11.2015
2. určuje overovateľov zápisnice  – Ivanu Ladvenicovú, Evu Ažaltovičovú
zapisovateľka Jana Danková
3. volí návrhovú komisiu v zložení
     predseda – Lívia Michaličková
     členovia  -  Ján Kollár, Gabriela Puškášová
4. ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení tak, aby sa efektívne naplnil program rokovania a jeho ciele.

Za: 		6
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.


3. Kontrola plnenia uznesení z predchádzajúceho zasadnutia OZ Dobrá Voda

[bookmark: _GoBack]Kontrolu uznesení zo zasadnutia OZ  Dobrá Voda dňa 22.9.2015 urobila  Ivana Ladvenicová
a skonštatovala, že všetky uznesenia boli splnené. 

4. Prenájom časti strojárskej haly – parcelné číslo 1391/7

Na základe Zámeru prenájmu nehnuteľného majetku zverejneného Obcou Dobrá Voda, Obecný úrad Dobrá Voda prijal dňa 5.11.2015 podacie číslo 843/2015 Žiadosť o prenájom časti strojárenskej haly – parcelné číslo 1391/7, ktorú predložil Stanislav Michalička, AUDOPRAVA – MAX, 919 54  Dobrá Voda 384. Uvedené priestory žiada prenajať v čase od 15.11.2015 do 15.3.2016 o výmere 100 m2 za účelom parkovania nákladných vozidiel.
Žiadosť bola predložená v stanovenom termíne v lehote do 10.11.2015 do 12. hod.  podľa Zámeru prenájmu nehnuteľného majetku. Hodnota nájomného bola stanovená na 9,90 Eur za m2/rok. 
K uvedenej veci nemal nikto z poslancov pripomienky.

Starosta obce požiadal predsedníčku  návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 48/2015

Obecné zastupiteľstvo v Dobrej Vode 
schvaľuje pre AUTODOPRAVA – MAX, Stanislav Michalička 919 54  Dobrá Voda 384 prenájom časti strojárskej haly – parcelné číslo 1391/7 v období od 15.11.2015 do 15.3.2016 o výmere 100 m2, v cene 9,90 Eur za m2/rok, čo činí 330,00 Eur za uvedené obdobie. 
Za: 		6	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.


5. Prenájom Reštaurácie

Na základe Zámeru prenájmu nehnuteľného majetku – reštaurácia (ďalej len Zámer), Obecný úrad Dobrá Voda prijal v stanovenom čase do 9.10.2015 do 12.00 h nasledovné žiadosti a cenové ponuky:
podacie číslo 708/2015 – Benema, s.r.o., Strečnianska 5, Bratislava
	709/2015 –  Alena Sučanová, Dobrá Voda 41
	718/2015 – Ivan Lukačovič, Dobrá Voda 151.

Otváranie obálok sa uskutočnilo dňa 21.10.2015 o 17.10 h na Obecnom úrade Dobrá Voda. Zápisnica o otvorení ponúk, tvorí prílohu tejto zápisnice. 
Podľa Zámeru rozhodujúcim kritériom je najvyššia cenová ponuka 75 % a 25 % prezentácia podnikateľského zámeru a prípadne plánovanej vlastnej investície v dobe nájmu. Všetci uchádzači splnili podmienky stanovené Zámerom, najvyššiu cenovú ponuku predložil

Ivan Lukačovič, 919 54 Dobrá Voda 151a to
17,93 Eur za rok/m2 Reštaurácia, 5,255 Eur za rok/m2 – zastavané plochy a nádvoria.

Ďalšie ponuky:
Alena Sučanová, 919 54  Dobrá Voda 41
15,50 Eur za rok/m2 Reštaurácia, 5,50 Eur za rok/m2 – zastavané plochy a nádvoria,

BENEMA, s.r.o., Strečnianska 5, 581 05  Bratislava
15,06 Eur za rok/m2 Reštaurácia, 5,255 Eur za rok/m2 – zastavané plochy a nádvoria.
Nikto z poslancov nemal žiadne otázky.

Zasadnutia OZ Dobrá Voda sa osobne zúčastnili všetci traja uchádzači o prenájom.
Starosta poprosil aby v miestnosti z uchádzačov zostal ako prvý Marián Benedikovič,  ktorý predložil svoj zámer. Popísal  situáciu v akej sa Reštaurácia nachádzala, keď ju pred piatimi rokmi preberal.  Za toto obdobie nezaznamenal žiadnu sťažnosť.  Reštaurácia je konkurencie schopná. Spolupráca s obcou bola vždy dobrá. S nájomným nikdy nemeškal. Okrem nájmu sú aj iné náklady na chod Reštaurácie. Energie, mzdy a iné. Cena ktorú ponúkol je reálna a odráža realitu. Veľmi nerád by Reštauráciu dával do pôvodného stavu, chce pokračovať v podnikaní naďalej. Má v pláne kúpiť pec na pizzu, ktorá tam zostane. Dva krát ho vykradli, rekonštruoval toalety, to čo v minulosti sľúbil, že v Reštaurácií urobí dodržal. Poďakoval za slovo.
Starosta vyzval poslancov, či majú na Mariána Benedikoviča otázky. Ivana Ladvenicová sa spýtala, koľko bolo do Reštaurácie z jeho strany investované. Odpoveď znela 38 000,00 Eur. Proces bol postupný. Gabriela Puškášová sa spýtala či v prípade, že mu nebude prenájom schválený, si svoj inventár zoberie. Stoly a stoličky sú jeho. Investoval aj do exteriéru tak ako bolo spomínané. Od Emila Gálu kupoval barový pult. Určite sa bude treba dohodnúť.
Ďalšie otázky na Mariána Benedikoviča neboli.
Ako druhá v poradí dostala priestor Alena Sučanová. Reštauráciu už v minulom období mala v prenájme. Momentálne podniká v Dolnej Krupej.  Bude sa snažiť Reštauráciu udržať na jestvujúcej úrovni, ktorá je dobrá.  Nejaké zmeny plánuje. Vyzvala poslancov, aby sa jej pýtali na to, čo ich zaujíma. Gabriela Puškášová sa pýtala, či rátajú s tým, že bude potrebné kúpiť nové zariadenie do Reštaurácie – stoly, stoličky a pod. Pani Sučanová odpovedala, že s tým ráta. Na otázku, či by prijala aj zamestnancov, skonštatovala že určite áno. V spolupráci s obcou plánuje organizovať kultúrne akcie. Viac otázok nebolo. 
Ako tretí vystúpil Ivan Lukačovič. Predstavil svoj zámer. Zameral by sa aj na turistov – cyklistov, kúpiť stojany a pod. Podieľal by sa na kultúrnospoločenských akciách obce, prispel k organizovaniu stretnutí ako je posedenie s dôchodcami, Silvester, fašiangy, hodová zábava.  
V lete country zábava. Jeho cieľom je, aby sa ľudia cítili v Reštaurácií príjemne a v rodinnej atmosfére. V oblasti investícií počas doby nájmu by zrealizoval výmenu dlažby v prednej časti Reštaurácie, skultúrnenie terasy – kvety, osvetlenie, spríjemnenie okolia, vybudovanie chodníka k Reštaurácií zo zadnej časti. Gabriela Puškášová sa spýtala, či je ochotný sa dohodnúť z terajším nájomcom na odkúpení zariadenia. Ivan Lukačovič odpovedal, že si je vedomý, že terajší nájomca do interiéru investoval. Je prístupný vzájomnej dohode. Ďalšia otázka smerovala k zamestnancom, na čo pán Lukačovič skonštatoval, že určite bude musieť prijať aj zamestnancov. Chce prevádzkovať aj kuchyňu. Ďalšie otázky neboli.   
Poslankyňa Gabriela Puškášová navrhla, aby prebehlo tajné hlasovanie. O tomto návrhu dal starosta hlasovať. 
Starosta obce požiadal predsedníčku  návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 49/2015

Obecné zastupiteľstvo v Dobrej Vode 
schvaľuje návrh pani Gabriely Puškášovej, aby sa o prenájme Reštaurácie hlasovalo tajne 

Za: 		6	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

Starosta obce po technickej prestávke vyzval Návrhovú komisiu aby rozdala lístky na tajné hlasovanie. Poslanci budú hlasovať zakrúžkovaním poradového čísla uchádzača.
Po hlasovaní návrhová komisia pristúpila k vyhodnoteniu hlasovania. Hlasovali 6 poslanci.
Benema s.r.o. – 5 hlasov, Ivan Lukačovič – 1hlas. Hlasovacie lístky sú doložené k zápisnici.


Uznesenie č. 50/2015

Obecné zastupiteľstvo v Dobrej Vode tajným hlasovaním schvaľuje 
prenájom nebytových priestorov za účelom pohostinskej činnosti
l. parcelné  číslo 527/1 (reštaurácia) o výmere 502 m2 na dobu určitú - 5 rokov od 1. 1. 2016
do 31.12.2020
2. parcelné číslo 527/2 (zastavané plochy a nádvoria - terasa) o výmere 274 m2 na dobu
určitú - 5 rokov od 1.1.2016 do 31.12.2020
firme Benema, s.r.o., Strečnianska 5, 581 05  Bratislava v sume nájomného 
15,06 Eur za rok/m2 Reštaurácia, 5,255 Eur za rok/m2 – zastavané plochy a nádvoria.

Uznesenie bolo schválené počtom hlasov 5.

6. Uznesenia OZ

Starosta obce požiadal predsedníčku návrhovej komisie Líviu Michaličkovú  o prečítanie uznesení prijatých na dnešnom zasadnutí OZ. Schválené Uznesenia OZ tvoria prílohu tejto zápisnice. 

7. Rôzne

Poslankyňa Puškášová sa spýtala na faktúru za opravu strechy v priemyselnom areály o ktorú strechu sa jedná. Starosta odpovedal, že je to strecha na budove, ktorú má v nájme pán Peter Vaculík. 
O slovo požiadal občan obce Zdenko Lukačovič. Pýtal sa, či by sa tabuľa obce Dobrá Voda mohla umiestniť z dopravných dôvodov k SAV, aby autá chodili 50 km  rýchlosťou. Starosta skonštatoval, že cyklisti musia mať vždy prilbu a reflexné prvky.   Tabuľa je umiestnená v časti, v ktorej sa začína zastavané územie obce. 

8. Záver 

Program zasadnutia obecného zastupiteľstva v Dobrej Vode bol naplnený. 
Na záver starosta obce poďakoval prítomným za účasť a zasadnutie ukončil. 

Zápisnicu zapísala: Jana Danková
Zapisovateľ zápisnice:	               ______________________________________


Overovatelia zápisnice:	               ______________________________________
				
                                                             ______________________________________




V Dobrej Vode, 10. novembra 2015                                               ______________
	  René Blanárik
	   starosta obce

